armvectores/hy_wikipedia_2023 huggingface dataset:
Գրասիելա Իտուրբիդե

Գրասիելա Իտուրբիդե (իսպ.՝ Graciela Iturbide, մայիսի 16, 1942(1942-05-16)[…], Մեխիկո, Federal District (Mexico), Մեքսիկայի Միացյալ Նահանգներ), մեքսիկացի լուսանկարիչ։


== Կենսագրություն ==
Գրասիելան եղել է ընտանիքի տասներեք երեխաներից ավագը։ Սովորել է Մեքսիկայի ազգային ինքնավար համալսարանին կից կինեմատոգրաֆիայի համալսարանական կենտրոնում (UNAM): 1970 թվականին եղել է Մանուել Ալվարես Բրավոյի օգնականը։ Լուսանկարչության բնագավառում նրան առաջնորդել են Անրի Կարտիե Բրեսոնը, Յոզեֆ Կուդելկան, Սեբաստիան Սալգադոն։
Մեքսիկայից բացի, որտեղ Իտուրբիդեն ամենից շատ լուսանկարչությամբ զբաղվել է Խուչիտան դե Սարագոսա քաղաքում, աշխատել է նաև Պանամայում, Արգենտինայում, Հնդկաստանում և Ամերիկայի Միացյալ Նահանգներում։
Նրա որդիներից մեկը` Մանուել Ռոչա Իտուրբիդեն (ծնվել է 1963 թվականին), կոմպոզիտոր է։


== Ցուցահանդեսներ ==
Իտուրբիդեի առաջին անհատական ցուցահանդեսը տեղի է ունեցել 1980 թվականին Օախակա քաղաքում։ Հետագայում նրա անհատական ցուցահանդեսները տեղի են ունեցել Պոմպիդուի կենտրոնում՝ Փարիզում (1982), Սան Ֆրանցիսկոյի ժամանակակից արվեստի թանգարանում (1990), Մոնտեռեյի Ժամանակակից արվեստի թանգարանում (1996), Ֆիլադելֆիայի Արվեստի թանգարանում (1998), Բուենոս Այրեսի կերպարվեստի թանգարանում (2000), Գեթիիի թանգարանում (2007-2008) և այլն։ 2009 թվականին Մադրիդում տեղի է ունեցել լուսանկարչի հետահայաց ցուցահանդեսը։


== Ալբոմներ ==
Eyes to fly with: portraits, self-portraits, and other photographs/ Fabienne Bradu, ed. Austin: University of Texas Press, 2006


== Մրցանակներ ==
Ուիլյամ Յուջին Սմիթ մրցանակ (1987), Հիգաշիկավա միջազգային մրցանակ (Հոկայդո, 1990), Հասելբլադ» միջազգային մրցանակ։


== Գրականություն ==
Medina С. Graciela Iturbide. London; New York: Phaidon, 2001
Gili M. Graciela Iturbide. London: Phaidon, 2006


== Ծանոթագրություններ ==
Մելիքան (այլ կիրառումներ)

Մելիքան, կարող է վերաբերել՝

Մելիքան - գյուղ Արևմտյան Հայաստանում, Բիթլիսի վիլայեթի Խարզանի գավառակում
Մելիքան - գյուղ Արևմտյան Հայաստանում, Դիարբեքիրի վիլայեթի Արղանամադենի գավառակում
Մելիքան - գյուղ Արևմտյան Հայաստանում, Բիթլիսի վիլայեթի Խուլփի գավառակում
Մելիքան - գյուղ Արևմտյան Հայաստանում, Էրզրումի վիլայեթի Քղիի գավառակում
Միլցի (գյուղ, Ստարովիժևի շրջան)

Անվան այլ կիրառումների համար տե՛ս՝ ՄիլցիՄիլցի (ուկրաիներեն՝ Мильці), գյուղ Ուկրաինայի Վոլինի մարզի Ստարովիժևի շրջանում։ Հիմնադրվել է 1537 թվականին։
2001 թվականի տվյալներով Միլցի գյուղում բնակվում էր 190 մարդ։ Բնակավայրը զբաղեցնում է 0,977 կմ² տարածք։ Բնակչության խտությունը կազմում էր 194,47 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ուսպենսկի (Օռլովսկի շրջան)

Ուսպենսկի (ռուս.՝ Успенский), գյուղ Ռուսաստանի Ռոստովի մարզի Օռլովսկի շրջանում։ Մտնում է Մայորսկի գյուղական համայնքի կազմի մեջ։
291

291 թվական, ոչ նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 291 թվականն է, 
III դարի 91-րդ տարին։


== Դեպքեր ==


== Ծնունդներ ==


== Մահեր ==
Աստվածատուր Կոստանդնուպոլսցի

Աստվածատուր Կոստանդնուպոլսցի (ծննդյան թվականը անհայտ է -մոտ 1748), հայ տպագրիչ, հրատարակիչ։ Տպագրական գործունեությունն սկսել է Կոստանդնուպոլսում (1699 թվականից)։ Հրատարակել է կրոնական և աշխարհիկ մոտ 60 անուն գիրք, այդ թվում՝ Գրիգոր Նարեկացու «Մատեան ողբերգութեան» (1701-1702 թթ.), Սիմեոն Ջուղայեցու «Տրամաբանութիւն» (1728 թ.), Գրիգոր Տաթևացու «Գիրք հարցմանց» (1729 թ.), Դավիթ Անհաղթի «Գիրք Սահմանաց» (1731 թ.), նաև այբբենարաններ, Շարակնոցներ, տաղարաններ, օրացույցներ, ճաշոց և այլն։ Աստվածատուրի հրատարակություններն ունեն տպագրական բարձր արվեստ և գեղարվեստական լավ ձևավորում։ Աստվածատուր Կոստանդնուպոլսցու տպարանում աշխատել են բանաստեղծ Պաղտասար Դպիրը (սրբագրիչ) և տպագրիչի որդին՝ Հովհաննեսը, որը հոր մահից հետո դարձավ տպարանապետ (1748-1776 թթ.)։ Ապա տպարանն անցել է Արապյաններ տպագրիչների ընտանիքին։


== Ծանոթագրություններ ==
Փրինս

Փրինս Ռոջերս Նելսոն (հունիսի 7, 1958(1958-06-07)[…], Մինեապոլիս, Մինեսոտա, ԱՄՆ - ապրիլի 21, 2016(2016-04-21)[…], Chanhassen), ամերիկացի երաժիշտ, երգիչ, վիրտուոզ կիթառահար (33-րդ հորիզոնական Rolling Stone ամսագրի ցանկում), երգերի հեղինակ, երգահան, պրոդյուսեր, դերասան, ռեժիսոր։ Երկար ժամանակ հանդես է եկել «Փրինս» կեղծանվան տակ, բայց օգտագործել է նաև այլ կեղծանուններ։
Ամբողջ աշխարհում վաճառվել են նրա ալբոմների մոտ 100 միլիոն պատճեններ։ Նա 7 «Գրեմմի», «Օսկար» և «Ոսկե գլոբուս» մրցանակ ունի։ 2004 թվականին Փրինսի անունը ներառվել է Ռոքնռոլի փառքի սրահ։


== Վաղ տարիներ ==
Երիտասարդ տարիքում սիրում էր Ջեյմս Բրաունի, Սլայ Սթոունի, Ջորջ Քլինթոնի և Ջիմի Հենդրիքսի ձայնագրություններով։ 1977 թվականին մտել է 94 East խմբի կազմի մեջ։ Փրինսի ձայնագրած դեմոն լսել է տեղի բիզնեսմեն Օուեն Հասնին և օգնել նրան պայմանագիր կնքել Warner Bros. Records լեյբլի հետ։ 1978 թվականին թողարկվել է Փրինսի For You դեբյուտային ալբոմը, որի բոլոր երգերը նա ինքնուրույն է արտադրել, գրել և կատարել։
Փրինսի վաղ աշխատանքները հեղափոխական էին ռիթմ ընդ բլյուզի համար։ Նրանից հետո ռիթմ ընդ բլյուզի բաժանումը երկու ուղղությունների վրա՝ լիրիկ սոուլի և պարային փանքի, կորցրել է արդիականությունը։ Նրա յուրաքանչյուր կոմպոզիցիան իրենից ներկայացնում է այդ ուղղությունների օրիգինալ սինտեզ։
Այդ գծերը արտահայտվել են արտիստի երկրորդ «Prince» ալբոմում, որը ներառում էր իր «I Wanna Be Your Lover» առաջին հիթը։ Dirty Mind ալբոմը մեծ աղմուկ է առաջացրել իր պրովոկացիոն տեքստերի պատճառով։ Շշուկներ են սկսել նրա ոչ ավանդական սեքսուալ կողմնորոշման մասին, որոնք Փրինսը ամրապնդում էր «Controversy» կոմպոզիցիայի տեքստով։


== Անձնական կյանք ==
Մի քանի տարիների ընթացքում Փրինսը հարաբերությունների մեջ է նկատվել մի քանի աստղերի հետ՝ Քիմ Բեյսինգերի, Մադոննայի, Վենիթիի, Շեյլոյի, Կարմեն Էլեկտրոյի, Սյուզանա Հոֆսի և Աննա Ֆանտաստիկի։
Փրինսը նշանադրվել էր Սյուզանա Մելվոինի հետ 1985 թվականին։ 37 տարեկանում նա ամուսնացել է 22-ամյա պարուհի և բեք վոկալիստ Մայթ Գարսիայի հետ։ 1996 թվականի հոկտեմբերի 16-ին նրանք որդի են ունեցել, ով մի շաբաթ անց մահացել է։ Փրինսը և Մեյթը ամուսնալուծվել են 1999 թվականին։
2001 թվականին Փրինսը նորից ամուսնացել է Մանուելա Տեստոլինիի հետ։ Նրանք ամուսնալուծվել են 2006 թվականի մայիսին։
2013 թվականի մարտի 28-ին Փրինսը դարձել է Եհովայի վկա։ Նա սկսել է ուսումնասիրել Աստվածաշունչը իր ընկերոջ՝ Լարի Գրեհեմի հետ, ով նույնպես դարձել է Եհովայի վկա 1975 թվականին։ Փրինսը Եհովայի վկա է մնացել մինչև կյանքի վերջ։


== Մահ ==
2016 թվականի ապրիլի 15-ին Փրինսը հոսպիտալացվել է Ատլանտայի համերգներից հետո։ Փրինսի ներկայացուցիչները նշել են, որ նա պայքարում է գրիպի դեմ։ 
2016 թվականի ապրիլի 21-ին Փրինսը մահացել է Մինեսոտայում՝ Փեյսլի Պարկ կալվածքում։ Մահվան պատճառ է անվանվել ֆենտանիլի վերադոզավորումը, որը նա ընդունում էր ծանր ցավերի պատճառով։
2015 թվականի դեկտեմբերին ախտորոշվել է, որ նրա մոտ ՁԻԱՀ է զարգացել։


== Սկավառակագրություն ==


=== Ստուդիական ալբոմներ ===


== Շրջագայություններ ==


== Ծանոթագրություններ ==


== Արտաքին հղումներ ==
Prince AllMusic կայքում
Prince Billboard.com կայքում
Day After Day

«Day After Day» (Օրից օր ), Էլնուրի և Սամիրի երգն էր Եվրատեսիլ 2008 երգի մրցույթի համար. Երգի հեղինակներն են Գովհար Հասանզադեն և Զահրա Բադալբեյլին։ Երգը մրցույթում զբաղեցրել է 8-րդ հորիզոնականը 132 միավորով։
Խորխե Կամպոս

Խորխե Կամպոս Նավեռռատե (իսպ.՝ Jorge Campos Navarrete, հոկտեմբերի 15, 1966(1966-10-15), Ակապուլկո, Գեռերո, Մեքսիկայի Միացյալ Նահանգներ), մեքսիկացի ֆուտբոլային դարպասապահ, Մեքսիկայի առավել նշանավոր ֆուտբոլիստներից մեկն է։ Անցկացրել է 129 հանդիպում և մասնակցել է երեք աշխարհի առաջնությունների Մեքսիկայի ազգային հավաքականի կազմում։ Կամպոսը աչքի էր ընկնում խաղի արտասովոր վարքագծով՝ նա անընդհատ խաղում էր տուգանայինի սահմաններից դուրս, կատարում ակրոբատական թռիչքներ և վերցնում բարդ գնդակներ դարպասապահի համար փոքր հասակով՝ 168 սմ։
Նաև ակումբային մակարդակով Կամպոսը հաճախ էր խաղում հարձակման գծում, երբեմն սկսում էր խաղը դարպասներում, ապա գնում էր հարձակման գիծ։ Կարիերայի ընթացքում նա խփել է 38 գոլ։ Կամպոսը շատ խաղերում հանդես է եկել վառ ձևի սեփական դիզայնի հագուստով։ Մի քանի անգամ նրան հրավիրել են տեղ զբաղեցնելու համաշխարհային աստղերի տարբեր թիմերի դարպասներում։
2006 թվականին եղել է Մեքսիկայի հավաքականի գլխավոր մարզիչ Ռիկարդո Լավովպեի օգնականը աշխարհի առաջնությանը։ Այս պահին տիրապետում է արագ սննդի բիզնեսի, ինչպես նաև աշխատում է մարզական լրագրող TV Azteca-ում։


== Ծանոթագրություններ ==
Անդրեյ Նեստերենկո

Անդրեյ Նեստերենկո (ռուս.՝ Андре́й Алексе́евич Нестере́нко, մայիսի 3, 1955(1955-05-03)), ռուս դիվանագետ։


== Կենսագրություն ==
1977 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը։ 1977 թվականից զբաղվում է դիվանագիտական գործունեությամբ։

1977-1978 թվականներ՝ ԽՍՀՄ արտաքին գործերի նախարարության միջազգային կազմակերպությունների դեպարտամենտի ատտաշե։
1978-1983 թվականներին Նյու Յորքում եղել է ՄԱԿ-ը ԽՍՀՄ մշտական ներկայացչության երրորդ քարտուղար։
1985 թվականին Նյու Յորքում եղել է ՄԱԿ-ը ԽՍՀՄ մշտական ներկայացչության երկրորդ քարտուղար։
1985 թվականից մինչև 1988 թվականը Նյու Յորքում եղել է ՄԱԿ-ը ԽՍՀՄ մշտական ներկայացչության առաջին քարտուղար։
1988-ից մինչև 1991 թվականը եղել է ԽՍՀՄ արտաքին գործերի նախարարության ընդհանուր քարտուղարության առաջին քարտուղար, խորհրդական։
1991 թվականից մինչև 1996 թվականը Մեծ Բրիտանիայում եղել է ԽՍՀՄ, իսկ 1991 թվականից հետո՝ Ռուսաստանի Դաշնության դեսպանորդ խորհրդական։
1997-ից մինչև 1999 թվականը Ռուսաստանի Դաշնության արտաքին գործերի նախարարության քարտուղարուայն դեպարտամենտի տնօրենի տեղակալ։
1999 թվականի մարտից մինչև դեկտեմբերը եղել է Ռուսաստանի Դաշնության արտաքին գործերի նախարարության եվրոպական չորրորդ դեպարտամենտի տնօրենի տեղակալ։
1999-2003 թվականներին եղել է Ռուսաստանի Դաշնության արտաքին գործերի նախարարության քարտուղարության ղեկավար, գլխավոր քարտուղարիտեղական, ինչպես նախ Գլխավոր քարտուղարության տնօրենի տեղակալ։
2003 թվականի նոյեմբերի 24-ից մինչև 2008 թվականի սեպտեմբերը 11-ը Կիպրոսի Հանրապետությունում եղել է Ռուսաստանի Դաշնության արտակարգ և լիազոր դեսպան։
2008 թվականից մինչև 2011 թվականի հունվարի 11-ը Ռուսաստանի Դաշնության արտաքին գործերի նախարարության կոլեգիայի անդամ, տեղեկատվության և տպագրության դեպարտամենտի տնօրեն։
2011 թվականի մատրտի 30-ից մինչև 2015 թվականի հունիսի 30-ը Չեռնոգորիայում եղել է Ռուսաստանի Դաշնության արտակարգ և լիազոր դեսպան։


== Անձնական կյանք ==
Ամուսնացած է, ունի մեկ դուստր, որդի, թոռ և թոռնուհի։


== Դիվանագիտական աստիճան ==
Արտակարգ և լիազոր դեսպան (2005 թվականի հուլիսի 15)


== Ծանոթագրություններ ==


== Արտաքին հղումներ ==
Դեսպանը գիտի, թե ինչ անել
Կզըլջա Երկրորդ

Կզըլջա Երկրորդ, գյուղ Արևմտյան Հայաստանում, Էրզրումի վիլայեթի Բասենի գավառակում։


== Բնակչություն ==
1878 թվականին ուներ 11 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Սարգիս Հովհաննիսյան (ֆուտբոլիստ)

Սարգիս Արամայիսի Հովհաննիսյան (օգոստոսի 17, 1968, Երևան, ՀԽՍՀ, ԽՍՀՄ), խորհրդային և հայ ֆուտբոլիստ, խաղացել է պաշտպանի և կիսապաշտպանի դիրքերում։


== Կարիերա ==


=== Ակումբային ===
Երևանի մարզադպրոցի սան է։ Սկսել է խաղալ որպես հարձակվող, մարզվել է Սեյրան Գալստյանի մոտ, այնուհետև խաղացել է ձախ կիսապաշտպանի դիրքում։ Արարատի կազմում իր առաջին հանդիպումն անցկացրել է 1987 թվականին։ Մինչ ԽՍՀՄ-ի փլուզումը ակումբի կազմում անցկացրել է 89 խաղ, խփել՝ 9 գոլ։ 1992 թվականին տեղափոխվել է Մոսկվայի Դինամո, որը մարզում էր Վալերի Գազաևը, սակայն վնասվածքի պատճառով կորցրել է տեղը թիմի կազմում և ստիպված է եղել 1994 թվականի գարնանը Կոնստանտին Բասկովի թիմը գլխավորելու ժամանակ լքել ակումբը և տեղափոխվել Մոսկվայի Լոկոմոտիվ Յուրի Սյոմինի գլխավորությամբ, որտեղ դարձել է թիմի առաջատար ֆուտբոլիստներից մեկը։ Նա մնացել է թիմում մինչև 1999 թվականը, հաջորդ մրցաշրջանը անցկացրել է Լոկոմոտիվի երկրորդ թիմում, որը հանդես էր գալիս II Լիգայում, կարիերան ավարտել է 2001 թվականին Ռուբինի կազմում։


=== Հավաքականներ ===
Խաղացել է Հայաստանի երիտասարդական հավաքականում։ 1990 թվականին մասնակցել է ոչ պաշտոնական խաղի ԽՍՀՄ ֆուտբոլի հավաքականի կազմում Իսրայելի դեմ խաղում։ 1994-1999 թվականներին Հայաստանի հավաքականի կազմում անցկացրել է 16 խաղ որպես թիմի ավագ։
2004 թվականից մարզում է Լոկոմոտիվի երիտասարդական թիմը։


== Տիտղոսներ ==
 Դինամո Մոսկվա
Ռուսաստանի առաջնության բրոնզե մեդալակիր - 1992, 1993
 Լոկոմոտիվ Մոսկվա
Ռուսաստանի առաջնության արծաթե մեդալակիր - 1995, 1999
Ռուսաստանի առաջնության բրոնզե մեդալակիր - 1994, 1998
Ռուսաստանի գավաթակիր - 1996


== Արտաքին հղումներ ==
klisf.ru կայքում(չաշխատող հղում)
Ռուսաստանի ազգային հավաքականի պաշտոնական կայքում
bronepoezd.ru կայքում Archived 2010-12-04 at the Wayback Machine.
Գորգալա

Գորգալա (ռուս.՝ Горгала), գյուղ Ռուսաստանի Լենինգրադի մարզի Կիրովսկի շրջանի կազմում։
Բնակչությունը 2011 թվականին գրանցված տվյալներով կազմում էր 37 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էհավեռե

Էհավեռե (էստ․՝ Ehavere), գյուղ Էստոնիայի Յիգևամաա նահանգի Պալամուսե շրջանում։
2011 թվականի տվյալներով գյուղում բնակվում էր 32 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մուշսու (գետակ, Սև ծովի ավազան)

Աղսու, գետակ Հայկական լեռնաշխարհում, Սև ծովի ավազանում։ Հոսում է Գարահիսար-Կերասուն ճանապարհին զուգահեռ։


== Ծանոթագրություններ ==
Private Division

Private Division, ամերիկյան անկախ խաղերի հրատարակող ընկերություն։ Գլխավոր գրասենյակը գտնվում է Նյու Յորքում, սակայն ունի մասնաճյուղեր նաև Սիեթլում և Մյունխենում։


== Պատմություն ==
Ընկերությունը հիմադրվել է 2017 թվականի դեկտեմբերին։ Այն համարվում է Take-Two Interactive Software մասնաճյուղը, որը կենտրոնացված է անկախ ստուդիաների մշակած համակարգչային խաղերով։


== Հրատարաված խաղերի ցանկ ==


== Ծանոթագրություններ ==


== Արտաքին հղղումներ ==
Ընկերության պաշտոնական կայք
Պոլնիշևո

Պոլնիշևո (ռուս.՝ Полнышево), գյուղ Ռուսաստանի Սմոլենսկի մարզի Ուգրանսկի շրջանի կազմում։
Բնակչությունը 2007 թվականին գրանցված տվյալներով կազմում էր 15 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կանարո

Կանարո  (իտալերեն՝ Canaro), կոմունա Իտալիայում։ Գտնվում է Վենետո մարզում՝ Ռովիգո գավառում։ Բնակչությունը կազմում է 2836 մարդ, խտությունը՝ 89 մարդ/կմ²։ Զբաղեցնում է 32 կմ² մակերես։ Փոստային ինդեքս՝ 45034, հեռախոսային կոդ՝ 00425։
Քազաքի հովանավոր պաշտպանը համարվում է Սուրբ Սանտա Սոֆիան, որի տոնը նշվում է ամեն տարի սեպտեմբերի 18-ին։


== Ծանոթագրություններ ==
Ռակիտնոե (գյուղ, Կոնոտոպի շրջան)

Անվան այլ կիրառումների համար տե՛ս՝ ՌակիտնոեՌակիտնոե (ուկրաիներեն՝ Рокитне), գյուղ Ուկրաինայի Սումիի մարզի Կոնոտոպի շրջանում։
2001 թվականի տվյալներով Ռակիտնոե գյուղում բնակվում էր 143 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պեզե Նոդուեն Ամբուրի

Պեզե Նոդուեն Ամբուրի (ֆր.՝ Paizay-Naudouin-Embourie), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 400 մարդ, բնակչության խտությունը` 15.74 մարդ/կմ²։ Բնակավայրը զբաղեցնում է 25.42 կմ² տարածք։


== Աշխարհագրություն ==
Գտնվում է Փարիզ քաղաքից 360 կմ հարավ-արևմուտք, Պուատիե քաղաքից` 70 կմ հարավ-արևմուտք, Անգուլեմ քաղաքից` 45 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 237 աշխատունակ (15-64 տարեկան) բնակիչ, որոնցից ակտիվ էին 151-ը, իսկ ոչ ակտիվները` 86։ Ակտիվության ցուցանիշը կազմում է 63,7 %։ 151 աշխատունակ մարդկանցից աշխատել է 129 անձ (78 տղամարդ և 51 կին)։ Գործազուրկ են եղել 22 անձ (4 տղամարդ և 18 կին)։ 86 անաշխատունակներից 16-ը եղել են աշակերտներ կամ ուսանողներ, 48-ը` թոշակառուներ, իսկ 22-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սաագռի (գյուղ, Միսսո շրջան)

Անվան այլ կիրառումների համար տե՛ս՝ ՍաագռիՍաագռի (էստ․՝ Saagri), գյուղ Էստոնիայի Վիրումաա նահանգի Միսսո շրջանում։
2011 թվականի տվյալներով գյուղում բնակվում էր 9 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Հայաստանի Բարձրագույն խումբ 2017-18 (ֆուտբոլ)

Հայաստանի Բարձրագույն խումբ 2017-18, Հայաստանի ֆուտբոլի բարձրագույն առաջնության 26-րդ մրցաշրջանը։ Մասնակցում է 6 ակումբ։ Չեմպիոնական տիտղոսը պաշտպանում է «Ալաշկերտը»։


== Մասնակից ակումբներ ==
Բարձրագույն խմբի 2017-18 մրցաշրջանին մասնակցում է 6 ակումբ։


=== Մարզադաշտեր ===


== Մրցաշարային աղյուսակ ==


== Արդյունքներ ==


== Ռմբարկուներ ==
Տվյալներն ըստ օգոստոսի 26, 2017


== Ծանոթագրություններ ==


== Արտաքին հղումներ ==
Հայաստանի Բարձրագույն խումբ
Մոնտեկորվինո Պուլիանո

Մոնտեկորվինո Պուլիանո (իտալերեն՝ Comune di Montecorvino Pugliano), կոմունա Իտալիայում։ Գտնվում է Կամպանիա մարզում՝ Սալեռնո գավառում։ Բնակչությունը կազմում է 8939 մարդ, բնակչության խտությունը կազմում է 311 մարդ/կմ²։ Զբաղեցնում է 28,72 կմ² մակերես։ Փոստային ինդեքս՝ 84090, հեռախոսային կոդ՝ 089։


== Արտաքին հղումներ ==
Պաշտոնական կայք (իտալ.)


== Ծանոթագրություններ ==
Ղամբարյան

Ղամբարյան, հայկական ազգանուն


== Ազգանունը կրողներ ==
Արշակ Սեդրակի Ղամբարյան (1958-1994), հայ ազատամարտիկ։
Էլյա Ռուբենի Ղամբարյան (ծնվ. 1910), հայ նկարիչ` կիրառական արվեստի գծով։
Լուիզա Գագիկի Ղամբարյան (ծնվ. 1977), հայ դերասանուհի։
Կարլեն Հմայակի Ղամբարյան (1910), կուսակցական, պետական գործիչ։
Մարիա Ստեփանի Ղամբարյան (1925), հայ դաշնակահարուհի, մանկավարժ։
Յուրի Ստեփանի Ղամբարյան (1850-1926), հայ իրավաբան, ԵՊՀ-ի առաջին ռեկտոր։
Պետրոս Պողոսի Ղամբարյան (1899-1934), հայ երկրաբան։
Ստեփան Ղամբարյան (1879-1948), հայ քիմիկոս։
Ստեփան Ղամբարյան (ծնվ. 1983) հայ դերասան։


== Ծանոթագրություններ ==
Քարվչուր

Քարվչուր, գյուղ Արևմտյան Հայաստանում, Էրզրումի վիլայեթի Դիադինի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Շատր (Օբի գավառ)

Շատր (ֆր.՝ Châtres), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 597 մարդ, բնակչության խտությունը` 37.88 մարդ/կմ²։ Բնակավայրը զբաղեցնում է 15.76 կմ² տարածք։


== Աշխարհագրություն ==
Գտնվում է Փարիզ քաղաքից 120 կմ արևելք, Շալոն ան Շամպայն քաղաքից` 65 կմ հարավ-արևմուտք, Տրուա քաղաքից` 29 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 408 աշխատունակ (15-64 տարեկան) բնակիչ, որոնցից ակտիվ էին 302-ը, իսկ ոչ ակտիվները` 106։ Ակտիվության ցուցանիշը կազմում է 74,0 %։ 302 աշխատունակ մարդկանցից աշխատել է 271 անձ (142 տղամարդ և 129 կին)։ Գործազուրկ են եղել 31 անձ (14 տղամարդ և 17 կին)։ 106 անաշխատունակներից 37-ը եղել են աշակերտներ կամ ուսանողներ, 42-ը` թոշակառուներ, իսկ 27-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ո՞րն է Ֆաթմագյուլի հանցանքը

Ո՞րն է Ֆաթմագյուլի հանցանքը (թուրքերեն՝ Fatmagül'ün Suçu Ne?), թուրքական հեռուստասերիալ՝ ստեղծված Եժե Յորենչի և Մելեկ Գենչօղլույի կողմից։ Հեռարձակվել է 2010 թվականից մինչև 2012 թվականը։ Գլխավոր հերոսներն են Ֆաթմագյուլ Քեթենջին, Քերիմը, Միուհիրը, Մուսթաֆան, Վուրալը և Էրդողան Յաշարան։


== Միջազգային հեռարձակումներ ==


== Ծանոթագրություններ ==
Merk & Kremont

Ֆեդերիկո Մերկուրի և Ջորդանո Կրեմոնա (երկուսն էլ ծնվել են 1992 թվականին), առավել հայտնի են որպես Merk & Kremont, երկու իտալացի դիջեյներ, երգերի հեղինակներ, ձայնագրման պրոդյուսերներ և ռեմիքսերներ Միլանից։ 2014 թվականին նրանք ներառվել են DJ Magazine-ի կողմից ստեղծված աշխարհի թոփ-100 դիջեյների ցանկի 94-րդ հորիզոնականին։


== Մրցանակներ և պարգևներ ==


== Սկավառակագրություն ==


=== Սինգլներ ===
2012՝ Underground [Spinnin' Talent Pool]
2013՝ Tundra (Paris & Simo-ի հետ) [Flamingo Recordings]
2013՝ Gear [Flamingo Recordings]
2013՝ Zunami [Protocol Recordings]
2014՝ Charger (vs. Amersy) [DOORN (Spinnin')]
2014՝ Amen [Size Records]
2014՝ Anubi (vs. Dannic) [Revealed Recordings]
2014՝ Strike (vs. Թոբի Գրին) [DOORN (Spinnin')]
2014՝ Now or Never (Bongom-ի հետ) [[[Spinnin' Records]]]
2015՝ Black & White (vs. Volt & State) [Protocol Recordings]
2015՝ Get Get Down [Spinnin' Records]
2015՝ Up'N'Down (vs. Ջանլուկա Մոտա) [Spinnin' Records]
2016՝ 41 Days [FREE / Spinnin' Premium]
2016՝ Give Me Some (Fedde Le Grand-ի հետ) [Darklight Recordings]
2016՝ Eyes (vs. Sunstars) [Spinnin' Records]
2016՝ Don't Need No Money (Սթեֆեն Մորիսոնի հետ) [Spinnin' Records]
2016՝ Heart Of Mine (vs. SISSA)
2016՝ CIAO [Musical Freedom]
2016՝ Music (vs. Dannic, Դուեյն Հարդենի հետ) [Fonk Recordings]
2017՝ Invisible [Spinnin' Records]
2017՝ GANG (Kris Kiss-ի հետ) [Spinnin' Copyright Free Music]
2017՝ Sad Story (Out Of Luck) [Spinnin' Records]
2017՝ Turn It Around [Future House Music]
2018՝ Fire [Musical Freedom]
2018՝ Hands Up (DNCE-ի հետ) [Universal Music Italy]
2018՝  Sushi  [Spinnin' Records]
2019՝ Gucci Fendi Prada  [Spinnin' Records]
2019՝ KIDS [[[Island Records]]]


=== Ռեմիքսներ ===
2011՝ Andry J - My Beat (Merk & Kremont Remix) [NuZone Gears]
2014՝ Promise Land, Ալիսիա Մեդիսոն - Sun Shine Down (Merk & Kremont Remix) [Mixmash Records]
2014՝ Քրիս Լեյք, Jareth - Helium (Merk & Kremont Remix) [Ultra]
2014՝ Սին Քոլ - Miami 82 (Merk & Kremont Remix) [LE7ELS]
2014՝ Pink Is Punk - Pinball (Merk & Kremont Edit) [Rising Music]
2014՝ Շոնի Թեյլոր, Helena - Levity (Merk & Kremont Remix) [Ultra]
2014՝ Նիքի Ռոմերո, Anouk - Feet On The Ground (Merk & Kremont Remix) [Protocol Recordings]
2015՝ Սթիվ Աոքի, Walk off the Earth - Home We'll Go (Take My Hand) (Merk & Kremont Remix) [Ultra]
2016՝ Բոբ Սինքլեր - Someone Who Needs Me (Merk & Kremont vs Sunstars Remix) [Spinnin Remixes]
2017՝ Sage the Gemini - Now & Later (Merk & Kremont Remix) [[[Atlantic Records|Atlantic]]]
2017՝ Avicii, Սանդրո Քավազա - Without You (Merk & Kremont Mix) [Universal]
2018՝ Բեթա Լեմ - Bambola (Merk & Kremont Mix) [Ultra Music]


=== Բութլեգ ===
2016՝ Star Wars - Merk & Kremont Bootleg


== Ծանոթագրություններ ==


== Արտաքին հղումներ ==
Պաշտոնական կայք
Beatport Archived 2016-04-19 at the Wayback Machine.
Արտիստի էջը Sporify-ում
Հերեֆորդ

Հերեֆորդ (անգլ.՝ Hereford [ˈhɛrɨfərd]), 55 հազարից ավելի բնակչություն ունեցող քաղաք Ուայ գետի ափին, Անգլիայում, Հերեֆորդշիր կոմսության կենտրոնը։


== Պատմություն ==
Հիմնադրվել է արևմտյան սաքսերի կողմից, որպես Վալլիսյան շրջանի ամրապնդիչ կենտրոն Արևմտյան Մերսիայում։ Միջնադարում դարձել է եպիսկոպոսության գլխավոր կենտրոն։ Պատկանել է անմիջականորեն արքային,ով այստեղ դրամ էր հատում և իր վասսալներին շնորհում էր Հերերֆորդյան կոմսի տիտղոս։ 13-րդ դարից սկսած քաղաքը կորցնում է իր պաշտպանողական դերը և դառնում է թեթև արդյունաբերության կենտրոն։ 17-րդ դարի քաղաքացիական կռիվների ժամանակաշրջանում քաղաքը անցնում էր ձեռքից ձեռք։
Հերեֆորդի գլխավոր տեսարժան վայրը միջնադարյան տաճարն է, որը կառուցվել է մի քանի հարյուրամյակ՝ սկսած 12-րդ դարից։ Այն տուժել է 1786 թվականի փլուզումից և ամբողջությամբ վերականգնվել է 1908 թվականին։
Թանկարժեք է տաճարական գրադարանը, որում գրքերը ամրացված են ցուցափեղկերին շղթաներով։ Նրա գլխավոր հարստությունը միջնադարյան ամենամեծ քարտեզն է։ Տաճարին կից գործող դպրոցը հայտնի է 1384 թվականից։ Հասարակական կառույցներից հիշատակվում է մանածագործների գիլդիան (1621)։
Հերեֆորդում գտնվում է SAS «Կրենդենհիլլ»-ի մարզումային բազան, ինչպես նաև տեղաբաշխված է SAS-ի 22-րդ գունդը։


== Հայտնի բնակիչներ ==
Արթուր Բոյկոտտ(1877-1938), հանրահայտ կենսաբան։


== Պատկերասրահ ==

		
		
		
		
		
		
		
		


== Արտաքին հղումներ ==
Հերերֆորդ DMOZ Archived 2015-10-02 at the Wayback Machine.
Հերերֆորդի պաշտոնական կայքը


== Ծանոթագրություններ ==
(5622) 1990 TL4

(5622) 1990 TL4, աստերոիդ աստերոիդների հիմնական գոտում։ Հայտնաբերվել է 1990 թվականի հոկտեմբերի 14-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,802585 ա. մ., առավելագույնը մոտենում է 2,321 ա. մ. հեռավորության վրա և հեռանում 3,2842 ա. մ.։ Արեգակի շուրջ մեկ ամբողջական պտույտ է կատարում 1713,71 երկրային օրվա ընթացքում, իր ուղեծրով շարժվելով միջինում 0,210071 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,11° անկյուն։
1990 TL4 աստերոիդը պատկանում է Գեֆյոնի աստերոիդների ընտանիքին, որի մեջ ներառված են այս պահին հայտնի 766 անդամներ։ Ընտանիքի ներքին սահմանը անցնում է 2,74 ա. մ. հեռավորության վրա Արեգակից, իսկ արտաքին սահմանը՝ 2,82 ա. մ.-ի վրա։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5622) 1990 TL4 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պեչուգա (այլ կիրառումներ)

Պեչուգա, կարող է վերաբերել՝

Պեչուգա - գետ Ռուսաստանում, Լուխի վտակը
Պեչուգա - գետ Ռուսաստանում, Ներլի վտակը
Սաբաժո (Խոբի շրջան)

Սաբաժո (վրաց.՝ საბაჟო), գյուղ Վրաստանում։ Գտնվում է Սամեգրելո-Զեմո Սվանեթ մարզի Խոբի շրջանում։


== Դիրք ==
Գյուղը գտնվում է ծովի մակարդակից 3 մետր բարձրության վրա։ Շրջկենտրոն Խոբիից հեռու է 18 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1448 մարդ։


== Ծանոթագրություններ ==
Dear Mr. President

Dear Mr. President (ռուս.՝ Дорогой мистер Президент), Փինկի երգն է, համագործակցությամբ Indigo Girls֊ի հետ, որը ձայնագրված է եղել Փինկի չորրորդ ալբոմի՝ I'm Not Dead֊ի համար։ Փինկը ասել է, որ երգը․ ֊ սա բաց նամակ է ԱՄՆ֊ի նախագահին՝ Ջորջ Բուշին, և այն միակն է ամենակարևոր երգերից, որը գրել է նա։ Այնուհետև նա թողարկվել է Եվրոպայում, Ավստրիալիայու և Կանադայում։ Տեսահոլովակը նրա մուտքն էր Wembley Arena։ Երգը ներառվել է VH1֊ի տեսահոլովակների ցանկում։


== Ստեղծագործությունների ցանկ ==
UK սինգլ«Dear Mr. President» [Featuring Indigo Girls]` 4:33
«Leave Me Alone (I’m Lonely)» [ալբոմային տարբերակ]` 3:18
«Dear Mr. President» [Live]` 4:# «Leave Me Alone (I’m Lonely)» [Live]` 4:44Belgian Collector’s Set CD1«Dear Mr. President» [Indigo Girls-ի մասնակցությամբ]` 4:33
«Dear Mr. President» [Live]` 4:45
«Leave Me Alone (I’m Lonely)» [Live]` 4:44Belgian Collector’s Set CD2«Dear Mr. President» [Indigo Girls-ի մասնակցությամբ]` 4:33
«Leave Me Alone (I’m Lonely)» [ալբոմային տարբերակ]` 3:18
«Dear Mr. President» [Live]` 4:45
«Live From Wembley Trailer» [տեսահոլովակ]` 0:59Germany Collector’s Set CD1«Dear Mr. President» [Indigo Girls-ի մասնակցությամբ]` 4:33
«Dear Mr. President» [Live]` 4:45
«Leave Me Alone» (I’m Lonely) [ալբոմային տարբերակ]` 3:18
«Live From Wembley Trailer» [Video]` 0:59Germany Collector’s Set CD2«Dear Mr. President» [Indigo Girls-ի մասնակցությամբ]` 4:33
«Who Knew» [Live From Wembley Arena]` 3:29
«Dear Mr. President» [Live from Wembley Arena]` 4:45Australian Tour Collector’s Set CD1«Dear Mr. President» [Indigo Girls-ի մասնակցությամբ]` 4:33
«Who Knew» [Live From Wembley Arena]` 3:30
«Dear Mr. President» [Live From Wembley Arena]` 4:45
«On The Road With Pink» [տեսահոլովակ]` 9:43Australian Tour Collector’s Set CD2«Dear Mr. President» [Indigo Girls-ի մասնակցությամբ]` 4:33
«U + Ur Hand» [Live From Wembley Arena]` 4:39
«Dear Mr. President» [Live from Wembley Arena] [Music Video]` 4:53
«Live From Wembley Trailer» [տեսահոլովակ]` 0:59


== Չարթեր ==


== Հավաստագրեր ==


== Տեխնիկական անձնակազմ ==
Վոկալ՝ Փինկ և Indigo Girls
Բեգ վոկալ՝ Էմիլի Սալիերս և Էմի Ռէյ
Pro Tools՝ Քրիստոփեր Ռոխաս
Գիտար՝ Էմիլի Սալիերս
Արտադրության կոորդինատոր ՝ Լանա Իսրայիլ


== Ծանոթագրություններ ==
Արևմտապոնտական լեռներ

Արևմտապոնտական լեռներ, լեռնային համակարգ Փոքր Ասիա թերակղզու հյուսիսում։ Ձգվում է Սև ծովի հարավային ափով, Սակարիա և Կզըլ-Իրմակ գետերի միջև։ Երկարությունը մոտ 400 կիլոմետր, բարձրությունը՝ մինչև 2600 մետր։ Կազմված է պալեոզոյի մետամորֆային կրաքարերից և թերթաքարերից, որոնք ծածկված են կավճի և պալեոգենի նստվածքային ապարներով։ Գոգհովիտներում տարածված են նեոգենի գիպսատար կավերը և անթրոպոգենի լճա-գետային նստվածքները։ Կան քարածխի հանքեր։ Արևմտապոնտական լեռների երկայնակի խզումնային գոգհովիտներով տրոհված է երկշարք։ Դեպի Սև ծովն ուղղված լանջերը միաթեք սարավանդներ և ճյուղավորված ցածրադիր լեռնաշղթաներ են, որոնք վերջանում են խզումնային կառուցվածքի ծովափնյա դարավանդներով։ Կլիման անցողիկ է՝ սև ծովայինից միջերկրածովային։ Տարեկան տեղումները՝ 1000-2000 մետր։ Հյուսիսահայաց լանջերի ստորին գոտին ծածկված է կաղնու անտառներով և մակվիսով, մինչև 1200 մետր՝ միջերկրածովային սաղարթավոր ծառատեսակներով, 1200-1900 մետր՝ եղևնու և եղևենու անտառներով, մերձգագաթնային շրջանները՝ մարգագետիններով։
Հարավային լանջերը չորային են, ֆրիգանային և լեռնատափաստանային բուսածածկույթով։ Գոգավորություններում և հարթավայրերում զբաղվում են այգեգործությամբ, պտղաբուծությամբ, մշակում են եգիպտացորեն, բրինձ, ծխախոտ և այլն։
Կաղմխուտ

Կաղմխուտ, գյուղ Արևմտյան Հայաստանում, Էրզրումի վիլայեթի Կիսկիմի գավառակում, Խոտորջրի գյուղախմբում։ Խոտորջրի յոթ թաղերից մեկը։
Գյուղի միջով անցել է Կաղմխուտ գետը։


== Պատմություն ==
Զուտ հայաբնակ գյուղ էր։


== Բնակչություն ==
XX դարի սկզբին ուներ 115 տուն՝ 749 հայ բնակիչ։


== Տնտեսություն ==
Բնակչության հիմնական զբաղմունքը անասնապահությունն ու երկրագործությունն էր։


== Պատմամշակութային կառույցներ ==
Կաղմխուտն ուներ քարաշեն եկեղեցի, որը վերակառուցված էր 1894 թվականին։ Ըստ այլ աղբյուրների գյուղն ուներ 4 եկեղեցի։ Գյուղի մոտ, լեռան վրա, անտառի մեջ գտնվում էր Ս. Հովհաննես եկեղեցին, որը հնում մեհյան էր եղել։


== Ճարտարապետություն ==
Տների մեծ մասը երկհարկանի էին


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Յարլիկապովո

Յարլիկապովո (ռուս.՝ Ярлыкапово, բաշկիրերեն՝ Ярлыҡап), գյուղ Ռուսաստանի Բաշկորտոստան հանրապետության Աբզելիլովսկի շրջանի կազմում։
Բնակչությունը 2009 թվականին գրանցված տվյալներով կազմում էր 64 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բախչա (գյուղ, Դաոլեկանովսկի շրջան)

Անվան այլ կիրառումների համար տե՛ս՝ ԲախչաԲախչա (ռուս.՝ Бахча, բաշկիրերեն՝ Баҡса), գյուղ Ռուսաստանի Բաշկորտոստան հանրապետության Դաոլեկանովսկի շրջանի կազմում։
Բնակչությունը 2009 թվականին գրանցված տվյալներով կազմում էր 75 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կոռնեդո ալ Իզարկո

Կոռնեդո ալ Իզարկո (իտալերեն՝ Cornedo all'Isarco), կոմունա Իտալիայում։ Գտնվում է Տրենտինո Ալտո Ադիջե մարզում՝ Բոլցանո գավառում։ Բնակչությունը կազմում է 3111 մարդ, բնակչության խտությունը՝ 78 մարդ/կմ²։ Զբաղեցնում է 40 կմ² տարածք։ Փոստային ինդեքս՝ 39050, հեռախոսային կոդ՝ 0471։
Սուրբ Վիտուսը մեծարվում է որպես կոմունայի հովանավոր սուրբ։


== Ժողովրդագրություն ==
Բնակչության աճը։


== Կոմունայի վարչակազմ ==
Հեռախոսահամար։ 0471 361300
Էլեկտրոնային հասցե։ info@gemeinde.karneid.bz.it
Պաշտոնական կայք։ http://www.comune.cornedo.bz.it/


== Արտաքին հղումներ ==
Բնակավայրի գլխավոր կայք(իտալ.)
Վիճակագրության ազգային ինստիտուտ (իտալ.)
ազգային ինստիտուտ (անգլ.)(չաշխատող հղում)
Հելմոնդ

Հելմոնդ (հոլ.՝ Helmond ( արտասանություն)), համայնք Նիդերլանդների Հյուսիսային Բրաբանտ մարզում։ Տարածքը 53,2 կմ² է, բնակչությունը՝ 88.617 (2011 թ.)։ Մեկ շնչի տարեկան միջին եկամուտը 12.300 եվրո է։


== Քույր քաղաքներ ==
Հելմոնդը Eurotowns network ցանցի անդամ քաղաքներից է։ Նրա քույր քաղաքներն են՝
 Մեխելեն, Բելգիա
 Սան Մարկոս, Նիկարագուա (1987 թվականից)
 Զելոնա Գուրա,  Լեհաստան (1993 թվականից)


== Ծանոթագրություններ ==
Ֆուռնարի

Ֆուռնարի  (իտալերեն՝ Furnari), կոմունա Իտալիայում, Սիցիլիա մարզի Մեսինա գավառում։
Բնակչությունը կազմում է 3290 մարդ, բնակչության խտությունը՝ 253 մարդ/կմ²։ Զբաղեցնում է 13 կմ² տարածք։ Փոստային ինդեքսն է՝ 98054։ Հեռախոսային կոդը՝ +39 0941։
Նիկոլո Ամատի

Նիկոլո Ամատի կամ Նիկոլա Ամատի (իտալերեն՝ Nicola Amati, դեկտեմբերի 3, 1596(1596-12-03), Կրեմոնա, Միլանի դքսություն, Իսպանական կայսրություն - ապրիլի 12, 1684(1684-04-12), Կրեմոնա, Միլանի դքսություն, Իսպանական կայսրություն), իտալացի վարպետ, երաժշտական գործիքներ ստեղծող, Ամատի գերդաստանի ներկայացուցիչ։ Բազմաթիվ աղեղնավոր գործիքների` ընդ որում նաև թավջութակների` ստեղծող։ Յակոբ Շտայների, Անտոնիո Ստրադիվարիի և Անդրեա Գվարներիի նման աղեղնավոր գործիքների ստեղծման հռչակավոր վարպետների ուսուցիչ։


== Կենսագրություն ==
Նիկոլո Ամատին ծնվել է 1596 թվականի դեկտեմբերի 3-ին Կրեմոնայում։ Նրա հայրը Ջիրոլամո (Իերոնիմ) Ամատին էր` ջութակային դպրոցի հիմնադիր Անդրեա Ամատիի որդին։ Նա, ինչպես նաև ամբողջ իր ընտանիքը, ապրել և աշխատել է Կրեմոնայում։ Նիկոլո Ամատին գերդաստանի առավել հայտնի ներկայացուցիչն է։
Ամատին կատարելիության է հասցրել իր նախորդների կողմից ստեղծած ջութակի տեսակը։ Խոշորացված ֆորմատի (364—365 մմ) որոշ ջութակներում` այսպես կոչված Grand Amati, նա հզորացրել է հնչեղությունը` պահպանելով տեմբրի մեղմությունն ու նրբությունը։
Ձևի նրբագեղությանը հանդերձ` նրա գործիքները թողնում են ավելի մոնումենտալ տպավորություն, քան իր նախորդների աշխատանքները։ Լաքը ոսկեդեղին է` թեթև շագանակագույն երանգով, երբեմն պատահում է նաև կարմիրը։ Գերազանց են նաև Նիկոլո Ամատիի թավջութակները։ Նրա կողմից ստեղծված ջութակներից և թավջութակներից պահպանվել են շատ քիչ` քսանից քիչ ավելի։
Վարպետի աշակերտներից մեկը նրա որդի Ջիրոլամո Ամատի 2-րդն էր (1649—1740): Սակայն նա չարդարացրեց հոր հույսերը, և նրա օրոք հռչակավոր դպրոցը փակվեց։
Նիկոլո Ամատին վախճանվեց 1684 թվականի օգոստոսի 12-ին Կրեմոնայում։


== Կերպարը կինոյում ==
1987՝ «Այց Մինոտավրոսին» (ԽՍՀՄ)։ Նիկոլո Ամատիի դերում` Ռոստիսլավ Պլյատ։
1988՝ «Ստրադիվարիուս» (Իտալիա)։ Նիկոլո Ամատիի դերում` Լեոպոլդո Տրիեստե։


== Ծանոթագրություններ ==
Հրանտ Մաթևոսյանի հուշաքար-աղբյուր

Հրանտ Մաթևոսյանի հուշաքար-աղբյուր, Հրանտ Մաթևոսյանին (1935-2002 թվականներ) նվիրված հուշաքար-աղբյուր, որը գտնվում է Երևանի Պուշկինի փողոցի  թիվ 3/1 շենքի առջև, որտեղ ապրել է  գրողը։


== Պատմություն ==
Հուշաքար-աղբյուրը բացվել է Հրանտ Մաթևոսյանի 75-ամյակին նվիրված միջոցառումների շրջանակում 2011 թվականի փետրվարի 12-ին` գրողի ծննդյան օրը, Երևանի նրա բնակարանի առջև։ Հուշաքարի հանդիսավոր բացման արարողությանը ներկա են գտնվել ՀՀ վարչապետ Տիգրան Սարգսյանը, ՀՀ մշակույթի նախարար Հասմիկ Պողոսյանը, Հրանտ Մաթևոսյանի ընտանիքի անդամներ, ՀԳՄ նախագահ Լևոն Անանյանը, Երևանի ճարտարապետա-շինարարական համալսարանի ռեկտոր Հովհաննես Թոքմաջյանը, մտավորականներ, մշակույթի գործիչներ։
Հուշաքարի բացման արարողությունը կատարել են Հրանտ Մաթևոսյանի կրտսեր թոռնուհի Վերժինեն և ՀՀ վարչապետ Տիգրան Սարգսյանը։


== Հեղինակ ==
Ճարտարապետ՝ Տիգրան Բարսեղյան


== Ծանոթագրություններ ==


== Արտաքին հղումներ ==
Երևանում բացվել է Հրանտ Մաթևոսյանի հուշաքար- աղբյուրը
Երևանում բացվեց Հրանտ Մաթևոսյանի հուշաքար-աղբյուրը(չաշխատող հղում)
«Մեծ օվկիանոսի» խորտակումը

«Մեծ օվկիանոսի» խորտակումը (անգլ.՝ Masterman Ready, or The Wreck of the Pacific), անգլիացի ծովագնաց և գրող Ֆրեդերիկ Մարիեթի՝ ռոբինզոնադայի ժանրի մանկական գեղարվեստական ստեղծագործություն, որն առաջին անգամ հրատարակվել է 1841 թվականին։ Սյուժեն պտտվում է Սիգրև ընտանիքի շուրջը, որը նավաբեկության է ենթարկվում և ստիպված է լինում գոյատևել անմարդաբնակ կղզում։


== Սյուժե ==
Նոր Հարավային Ուելս (Ավստրալիա) վերադառնալիս «Մեծ օվկիանոս» նավը փոթորիկի մեջ է ընկնում և խորտակվում։  Նավի անձնակազմը փրկվում է նավակներով՝ ուղևորներին թողնելով բախտի քմահաճույքին։ Սիգրև ընտանիքի անդամներն իրենց սևամորթ աղախին Յունոյի և ծեր նավաստի Մասթերման Ռեդիի հետ հայտնվում են անմարդաբնակ կղզում։  Նրանք ստիպված են հաղթահարել բազմաթիվ դժվարություններ, որոնցից ամենասարսափելին ավազակների հարձակումն է (վերջիններս սպանում են Ռեդիին)։ Հերոսները փրկվում են իրենց ազգականի շնորհիվ, որին նրանք մահացած էին համարում։


== Լեյտմոտիվ ==
«Մեծ օվկիանոսի խորտակումը» մանուկների համար նախատեսված առաջին արկածային պատմական ստեղծագործություններից մեկն է։  Այն ի հայտ է եկել  ի պատասխան Յոհան Վիսի «Շվեյցարական Ռոբինզոն» (1812) գրքի։ Որպես մեծ փորձ ունեցող նավաստի՝ Մարիեթը վրդովված էր, որ Վիսը նավաբեկությունը պատկերել է որպես ռոմանտիկ արկածախնդրություն և հաշվի չի առել բնության դերն իր ստեղծագործության մեջ։ Սիգրևների ընտանիքը բազմաթիվ վտանգներ է հաղթահարում՝ սկսած նավաբեկությունից և ուղևորների ստացած վնասվածքներից։
Գիրքը գրված է խիստ և բարեպաշտ ոգով, դրանում բազմաթիվ հղումներ կան Մասթերման Ռեդիի նախկին ծովային կյանքին, որը կապվում է Աստծո ողորմածության և «Աստվածաշնչի» հետ։ Ընտանիքը դասեր է քաղում բնական պատմությունից և նաև բացահայտում է Աստծո բարեհաճության ապացույցները ամենուր։


== Արձագանքներ ==
Տարիներ շարունակ ստեղծագործությունը մնացել է երեխաների շրջանում ժողովրդականություն վայելող արկածային պատմություն։ «Նոր անտառի երեխաները» ստեղծագործության հետ միասին այն համարվել է Մարիեթի մանկական գրքերից լավագույնը, և որոշ ժամանակ նույնիսկ կարծիք է եղել, որ «Մեծ օվկիանոսի» խորտակումը» ընդմիշտ ավելի մեծ ժողովրդականություն կվայելի այդ երկուսից՝ հաշվի առնելով բարձրացված թեմայի նկատմամբ չնվազող հետաքրքրությունը։
Ներկայումս ստեղծագործությունը նվազ հայտնի է, քան նախկինում, մասամբ մշտական բարոյախոսությունների պատճառով։ 


== Ծանոթագրություններ ==
(9394) Մանոսքու

(9394) Մանոսքու (անգլ.՝ Manosque), աստերոիդ աստերոիդների հիմնական գոտում։ Հայտնաբերվել է 1994 թվականի օգոստոսի 10-ին Էրիկ Էլստի կողմից Լա Սիլյայում։
Միջին հեռավորությունը Արեգակից կազմում է 2,718307 ա. մ., առավելագույնը մոտենում է 2,5722 ա. մ. հեռավորության վրա և հեռանում 2,8645 ա. մ.։ Արեգակի շուրջ մեկ ամբողջական պտույտ է կատարում 1636,99 երկրային օրվա ընթացքում, իր ուղեծրով շարժվելով միջինում 0,219916 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,17° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9394) Մանոսքու աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տանել (Խոզաթից հյուսիս-արևելք)

Տանել, գյուղ Արևմտյան Հայաստանում, Խարբերդի վիլայեթի Խոզաթի գավառակում։ Գտնվում էր Խոզաթ գյուղաքաղաքից 6-7 կմ հյուսիս-արևելք, Խոզաթի ջուր գետի ափին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Ֆրանց Կաֆկայի թանգարան

Ֆրանց Կաֆկայի թանգարան, թանգարան Չեխիայի մայրաքաղաք Պրահայում` Փոքր քաղաքում, Վլտավա գետի ափին` Մանեսի և Կառլի կամուրջների միջև: Թանգարանի մուտքի առջև տեղադրված է քանդակագործ Դավիդ Չեռնու կերտած արձանը: Այն պատկերում է Չեխիայի քարտեզի վրա միզող երկու տղամարդու:
Թանգարանը նվիրված է գրող Ֆրանց Կաֆկային: Այդտեղ ցուցադրված են հեղինակի գրքերի առաջին հրատարակությունները, նամակները, օրագրերը, ձեռագրերը, լուսանկարները և նրա ձեռանկարները:
Թանգարանում գործում է երկու հիմնական ցուցադրություն - «Էքզիստենցիալ տարածություն» (չեխ.՝ Existenciální prostor) և «Երևակայական տեղագրություն» (չեխ.՝ Imaginární topografie):


== Էքզիստենցիալ տարածություն ==
Առաջին ցուցադրությունում երևում է այն ազդեցությունը, որ թողել է Պրահան Ֆրանց Կաֆկայի կյանքի և ստեղծագործական ուղու վրա: Իր փոփոխականությամբ Պրահան Կաֆկային ստիպել է ամփոփվել էքզիստենցիալ տարածության մեջ: Կաֆկայի արվեստը պարուրված է Պրահայի առեղծվածային և մոգական էությամբ: Այստեղ ներկայացված են Կաֆկայի օրագրերը և ընտանիքի անդամների հետ ունեցած ծավալուն նամակագրությունը:


== Երևակայական տեղագրություն ==
Այս ցուցադրությունում ներկայացված են Կաֆկայի կարճ պատմվածքները և վեպերը: Դրանց մեջ հանդիպող քաղաքը միաժամանակ իրական է և անիրական: Կաֆկայի բոլոր գործերում մշտապես առկա է Պրահայի ոգին. տեղանունները թեև նշված չեն, բայց դրանց նկարագրությունը հուշում է, որ դրանք գտնվում են Պրահայում: Սակայն Կաֆկայի «ճարտարապետություն»֊ն այլ նպատակ է հետապնդում և պատմվածքների միջի շինությունները լոկ այլաբանություններ են:


== Արտաքին հղումներ ==
Թանգարանի պաշտոնական կայքը


== Ծանոթագրություններ ==
Սան Մարտինո Բուոն Ալբերգո

Սան Մարտինո Բուոն Ալբերգո (իտալերեն՝ San Martino Buon Albergo), կոմունա Իտալիայում, գտնվում է Վենետո մարզում՝ Վերոնա գավառում։
Բնակչությունը կազմում է 13 087 մարդ։ Խտությունը կազմում է 374 մարդ/կմ²։ Տարածքը գրավում է 35,3 կմ²։ Փոստային ինդեքս՝ 37036։ Հեռախոսային կոդ՝ 045։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Խրիստո Բոտևի հուշարձան (Բոտևգրադ)

Խրիստո Բոտևի հուշարձան (բուլղար․՝ Паметникът на Христо Ботев), բուլղար բանաստեղծ Խրիստո Բոտևի հուշարձանը, որը գտնվում է Բոտևգրադ քաղաքի կենտրոնական հրապարակում և հանդիսանում է քաղաքի տեսարժան վայրերից մեկը։


== Հուշարձանի բացում ==
Հուշարձանի գաղափարը պատկանում է Բոտևգրադի քաղաքապետ Իվան Նիկոլչովսկուն, որին աջակցել է Քաղաքի ժողովրդական խորհրդի գործադիր կոմիտեն։ 1959-1960 թվականներին անցկացվեց մրցույթ, որում հաղթեց պրոֆեսոր Իվան Մանդովի նախագիծը։ Քաղաքի ժողովրդական խորհրդի շենքում, Գուրկո 3 հասցեում տեղի ունեցավ հանդիպում Մանդովի հետ և հանրային քննարկում։ 1960 թվականի մայիսին Մանդովը ներկայացրեց հուշարձանի գիպսային մոդելը, որից հետո քաղաքապետը հրավիրեց բոլոր նրանց, ովքեր ցանկանում էին արտահայտվել այդ գաղափարի մասին։ Բուլղարական կոմունիստական ​​կուսակցության, հայրենիքի ճակատի, արհմիությունների, կանանց խորհրդի, գյուղատնտեսական արտադրական կոոպերատիվների, առևտրային միությունների և այլ կազմակերպությունների ներկայացուցիչներ կարծիքներ են արտահայտել, որոնց թվում անբավարար և երբեմն ծիծաղելի գնահատականներ են եղել։ Պրոֆեսորը հայտարարեց, որ չի կարողացել բավարարել Բոտևգրադի քաղաքացիների պահանջները, եև հուշարձանի հարցը մնացել է մինչև 1966 թվականը։
1966 թվականին, Բոտևգրադի 100-ամյակին, հուշարձանի բացման հարցը կրկին օրակարգում էր։ Իշխանությունները Մանդովին համոզեցին իրականացնել գաղափարիը՝ խոստանալով չխոչընդոտել տեղական մակարդակով բանավեճերին և ստեղծագործական քննարկումներին։ Հանդիսավոր բացումը տեղի ունեցավ 1966 թվականի հոկտեմբերի 9-ին, որին ներկա էին Բուլղարիայի նախագահ Թոդոր Ժիվկովը, Սարանսկի պատվիրակությունը, ինչպես նաև բազմաթիվ արտասահմանցի հյուրեր։ Ժիվկովը հանդիսավոր կերպով կտրեց ժապավենը՝ բացելով հուշարձանը։


== Նկարագրություն ==
Հուշարձանը ներկայացնում է Խրիստո Բոտևի կերպարն ամբողջ հասակով, ձախ ձեռքում նա ունի ոսկեզոն, որը խորհրդանշում է նրա տաղանդը և բանաստեղծի ու հրապարակախոսի փառքը։ Արձանը պատրաստված է Բուլղարիայի նկարիչների միության ձուլման արտադրամասում բրոնզից։ Պատվանդանի ճարտարապետական դիզայնը Պոդել Աթանասովին է պատկանում։ Հուշարձանի հիմքի վրա նշված է 1960 թվականի մայիսի 19-ին ընդունված նախագծի ընդունման արձանագրության ստորագրությունը։


== Ծանոթագրություններ ==
Հյուսեյնիկ

Հյուսեյնիկ, գյուղ Արևմտյան Հայաստանում, Խարբերդի վիլայեթի Խարբերդի գավառում։ Գտնվում էր Խարբերդ քաղաքից մոտ։ Երբեմն նույնիսկ համարել են Խարբերդ քաղաքի թաղամաս։


== Անվան ստուգաբանություն ==
Ըստ ասորագետների Հուսեյնիկ անվանումը բաղկացած է 2 բառից՝ «հըսը նեք» և նշանակում է գեղեցիկ վայր։


== Պատմություն ==
Գյուղն հանդիսանում էր Խաբերդ նահանգի երկրորդ ամենահայաշատ բնակավայրը և իր մարդաշատությամբ զիջում էր միայն Խարբերդ քաղաքից։ Խարբեդրի բերդից մինչև այստեղ կար ստորերկյա անցուղի։
1895 թվականին գյուղն ու եկեղեցիները ավերվել ու կողոպտվել են, իսկ մեծ թվով հայեր բռնությամբ մուսուլմանացվել են։ Բնակչությունը բռնությամբ տեղահանվել են 1915 թվականի Մեծ եղեռնի ժամանակ։ 4200 հոգի զոհվել են Տեր Զորի անապատում։ Փրկվածները գաղթել ու բնակություն են հաստատել տարբեր երկրներում։


== Բնակչություն ==
Գյուղը Խարբերդ քաղաքի Սերա կոչված արվարձանի հետ միասին 1880-ական թվականներին ուներ 16306 բնակիչ, որից 7700-ը հայեր։ 1914 թվականին գյուղն ուներ 4500 հայ բնակիչ։


== Տնտեսություն ==
Բնակչության հիմնական զբաղմունքը երկրագործություն, անասնապահություն, արհեստներն ու առևտուրն էր։


== Պատմամշակութային կառույցներ ==
Հյուսեյնիկն ուներ 5 եկեղեցի։


== Կրթություն ==
Գյուղն ուներ Ս. Վարվառե անունով երկսեռ դպրոց, որտեղ սովորում էին մի քանի հարյուր աշակերտ։


== Անվանի մարդիկ ==
Հյուսեյնիկում են ծնվել.:

1895 թվականին Զեյթունի ապստամբության կազմակերպիչ Մլեհը (Ասատուր Տաղմաճյան),
գրող Շահան Նաթալիը,
գրող Բենիամին Նուրիկյանը։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Տրոսնո-Իսաևո

Տրոսնո-Իսաևո (ռուս.՝ Тросно-Исаево), գյուղ Ռուսաստանի Սմոլենսկի մարզի Երշիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 74 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տիտով (Բելոկալիտվինսկի շրջան)

Անվան այլ կիրառումների համար տե՛ս՝ Տիտով (այլ կիրառումներ)Տիտով (ռուս.՝ Титов), գյուղակ (խուտոր) Ռուսաստանի Դաշնության Ռոստովի մարզի Բելոկալիտվինսկի շրջանում։ Մտնում է Լիտվինովսկի գյուղական համայնքի կազմի մեջ։
Զագրեբլյա (այլ կիրառումներ)

Զագրեբլյա, կարող է վերաբերել՝

Զագրեբլյա - գյուղ, Ուկրաինայի Ժիտոմիրի մարզի Մալինի շրջանում
Զագրեբլյա - գյուղ, Ուկրաինայի Խմելնիցկիի մարզի Բելոգորսկի շրջանում
Զագրեբլյա - գյուղ, Ուկրաինայի Պոլտավայի մարզի Օրոժիցյայի շրջանում
Ուրասար (լեռնագագաթ)

Անվան այլ կիրառումների համար տե՛ս՝ Ուրասար (այլ կիրառումներ)Ուրասար, Ագլագան, Ագլգան Առաջին, Աղլախան, Աղլաղան, Ուռասար, լեռնագագաթ Հայաստանի Լոռու մարզում, Գոգարանց լեռների արևելյան մասում, Գոգարան լեռնագագաթից 6 կմ հարավ-արևելք, Գյումրի քաղաքից 30 կմ հյուսիս-արևելք, Սարալանջ գյուղից 12 կմ։
Բազումի լեռնաշղթայի ամենաբարձր գագաթն է։ Բարձրությունը 2992 մ է։


== Ծանոթագրություններ ==
Կորյակական բարձրավանդակ

Կորյակական բարձրավանդակ կամ Կորյակական լեռնաշղթա, գտնվում է Ռուսաստանի ասիական մասի հյուսիս-արևելքում, Բերինգի ծովի ափին, Անադիրի ծոցի և Կամչատկա թերակղզու միջև։ Երկարությունը 880 կմ է, լայնությունը՝ մինչև 27 կմ, առավելագույն բարձրությունը՝ 2562 մ (Սառցի լեռ)։
Բաղկացած է կարճ, խիստ մասնատված լեռնաշղթաներից, թմբաշարերից և բլրաշարերից, կազմված է ավազաքարերից, կավային թերթաքարերից։ Տեղումների տարեկան քանակը 400-700 մմ է։ Սառցադաշտերը գրավում են 205 կմ² տարածություն։ Լանջերը ծածկված են լեռնա-տունդրային բուսականությամբ։
Կան ոսկու, արծաթի, անագի, պղնձի, բազմամետաղների, մոլիբդենի, սնդիկի, քարածխի, ծծմբի հանքավայրեր։ Տարածված են քարացրոններ։


== Գրականություն ==
Székely András. Szovjetunió (I. kötet). Budapest։ Gondolat Kiadó, 364–370. o. ISBN 9632803035 I. kötet (1978)
To the Moon and Back

«To the Moon and Back» (անգլ. թարգմանաբար՝ «Մինչև Լուսին ու հետ»), ավստրալիական Savage Garden խմբի երգը։ Թողարկվել է Ավստրալիայում 1996 թվականի նոյեմբերին՝ որպես «Savage Garden» դեբյուտային ալբոմի երկրորդ սինգլ։ Երգը հասել է UK Singles Chart-ի երրորդ հորիզոնականին, հայտնվել Billboard Hot 100-ի 25 լավագույն երգերի ցանկում, ինչպես նաև դարձել է խմբի առաջին սինգլը, որը հասել է Ավստրալիայի հիթ-շքերթի առաջին հորիզոնականին։


== Երաժշտական տեսահոլովակ ==
«To the Moon and Back» երգի հիման վրա նկարահանվել են երեք տարբեր երաժշտական տեսահոլովակներ։ Քեթրին Քեյնսի և Քրիս Բենթլիի կողմից նկարահանված առաջին տեսահոլովակը թողարկվել է Ավստրալիայում երգի թողարկման հետ ժամանակ և սև-սպիտակ հոլովակ է։ Ավելի ուշ թողարկվել է տեսահոլովակի տարբերակը երգի պարային տարբերակի համար։
Երկրորդ տեսահոլովակը նկարահանվել է ԱՄՆ-ում և Մեծ Բրիտանիայում «To the Moon and Back» երգի թողարկման համար։ Տեսահոլովակի այս տարբերակը նկարահանվել է ռեժիսոր Նայջել Դիքի կողմից Լոս Անջելեսում։
Տեսահոլովակի երրորդ տարբերակը թողարկվել է 1998 թվականին «To the Moon and Back» երգի թողարկման համար։ Տեսահոլովակը նկարահանվել է Նյու Յորքում, որտեղ երիտասարդ աղջիկը մետրոյով գնում է, որպեսզի հանդիպի իր ընկերների հետ։


== Երգացանկ ==


== Հիթ-շքերթներ և հավաստագրումներ ==


== Թողարկման պատմություն ==


== Ծանոթագրություններ ==
Կիմովաարա

Կիմովաարա (ռուս.՝ Кимоваара, ֆիններեն՝ Kiimanvaara), ավան Ռուսաստանի Կարելիայի հանրապետության Մուեզերսկի շրջանի կազմում։
Բնակչությունը 2009 թվականին գրանցված տվյալներով կազմում էր 116 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)